Omstillingskronikk – Fakta og Argumentasjonsark

Klima: 
· Verden har allerede funnet langt mer kull, olje og gass enn det vi kan brenne for at vi skal greie å nå klimamålene.
· Norsk olje og gass kutter ikke utslipp i Europa. Studier viser at norsk olje og gass bidrar til økte utslipp.
Investeringsgap: 
· For hver krone som investeres i fornybar energi i Norge, investerer vi 25 kroner i olje og gass. Globalt ser bildet annerledes ut. For hver krone investert i fossile brensler investeres nesten to kroner i fornybar energi. 
· Når investorene, markedene og teknologien beveger seg bort fra fossil energi, er det økonomisk risikabelt å være låst fast til fossile investeringer og infrastruktur. Ifølge perspektivmeldingen går Norge mot et stort underskudd på arbeidskraft i årene fremover.
Tilbud/Etterspørsel:
· Ifølge IEA vil vi få et overskudd av olje i markedet allerede før 2030, som følge av den grønne omstillingen.
·  EU kommisjonen har lagt frem en plan om 90% kutt i utslipp innen 2040. Det sier seg selv at for å realisere denne planen vil det bety drastiske kutt i forbruk av olje og gass i løpet av det neste tiåret. 
Kompetanse:
· Omstillingsbarometeret 2025 viser at Norge faller på alle de viktigste indikatorene som må til for at vi skal ha en sterk fremtidig konkurransekraft. Hvorfor? Vi investerer lite i ny teknologi, forskning og kompetanse i forhold til andre land vi liker å sammenligne oss med. EU rykker i fra oss, fordi de satser på grønn industri og arbeidsplasser for fremtiden.
· Kompetansebehovsutvalget (2023) konkluderte med at høy aktivitet i olje- og gassnæringen tar opp kompetansen nødvendig for å gjennomføre den grønne omstillingen
Rettferdig omstilling:
· Som følge av relativt høye lønninger og gode arbeidsvilkår, er det rimelig å regne med at mange unge tiltrekkes av petroleumssektoren også i årene framover. En klar tidfesting for avvikling av petroleumsutvinning i 2050 vil redusere denne attraktiviteten og dermed også framtidige omstillingsutfordringer.
